PATVIRTINTA

Kauno Dainavos progimnazijos

direktoriaus 2017-09-13 įsakymu Nr. V- 175

**UNESCO ASPnet 2017-2018 m. m. veiklos planas**

Kauno Dainavos progimnazijos 2017 – 2018 metų veiklos planas apima ugdymo programose numatytas veiklas bei veiklas, kurias vykdyti mokykla įsipareigojo tapusi UNESCO Asocijuotųjų mokyklų nare. Mokykla yra pasirinkusi ***Neapykantos ir diskriminacijos apraiškų mažinimas, patyčių prevencija, žmogaus teisės ir lygybės principai***ir ***Sveikatos ir prevencinis ugdymas, sporto skatinimas***

sritis*.* Planuojama ir toliau tęsti pradėtą veiklą kuriant saugią mokymosi aplinką, gerbti visus žmones, rūpintis aplinka, skatinti domėtis sveiku gyvenimo būdu ir sportu.

**Sveikatos ir prevencinis ugdymas, sporto skatinimas**

Tikslas – suteikti mokiniams pakankamai žinių, kurios padėtų apsaugoti save bei artimuosius nuo itin sveikatai pavojingų ligų bei skatinti sveiką gyvenseną ir sportą. Numatomi veiksmai:

* Saugios mokymosi aplinkos kūrimas,
* Skatinamas ŽIV/AIDS ir kt. ligų prevencinio ugdymo integravimas į mokymo programas,
* Vykdomos prevencinio švietimo akcijos, renginiai, atviros pamokos,
* Skatinama sveika gyvensena, mityba, higiena bei sportas,
* Tarptautinių dienų, susijusių su šia sritimi, minėjimas.  **Neapykantos ir diskriminacijos apraiškų mažinimas, patyčių prevencija, žmogaus teisės ir lygybės principai**

Tikslas – skleisti žmogaus teisių pagrindus bei lygybės (lyčių, religinių ir kitų pažiūrų) principus, nes žinios apie žmogaus teises ir laisves yra laikomos pagrindine priemone, užtikrinančia darnų visuomenės vystymąsi bei pagarbą aplinkinių teisėms. Numatomi veiksmai:

* Užtikrinamas gilesnis šių temų integravimas į mokymo procesą,
* Mokiniams skiepijamos žmogiškosios vertybės, aiškinami lygybės principai bei žmogaus teises užtikrinantys dokumentai,
* Kuriama darni aplinka, kurioje sudarytos laisvos raiškos galimybės bei netoleruojamos jokios diskriminacijos apraiškos,
* Mokytojai skatinami tobulinti savo kvalifikaciją šiose srityse, siekiant užtikrinti, kad mokiniams būtų pateikta kokybiška informacija,
* Tarptautinių dienų, susijusių su šia sritimi, minėjimas.

**Veiklos planas**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Renginio pavadinimas | Data | Vieta | Dalyviai | | Atsakingi asmenys | Laukiamas rezultatas |
|  | Renginiai, skirti Tarptautinei raštingumo dienai: diktanto rašymo konkursas „Raštingiausias Dainavos mokinys“ | 2017 – 09 -08 | Kabinetai | | 5-8 klasių mokiniai | Lietuvių kalbos mokytojos | Mokiniai parašys diktantą demonstruodami gimtosios kalbos išmanymą. |
|  | Tarptautinė taikos diena: integruotos pamokos, vaizdo reportažas „Kodėl man reikia taikos?“ | 2017 - 09- 21 | Virtualus vaizdo reportažas | | 5-8 klasių mokiniai | Įvairių dalykų mokytojai, MT | Mokiniai susipažins su virtualia informacija, skirta taikai ir demokratijai. |
|  | Tarptautinė muzikos diena | 2017-10-02 | Mokyklos erdvės | | 1-8 klasių mokiniai | MT  Muzikos mokytoja | Mokiniai patys sudarys grojaraščius, kiekvieną pertrauką skambės skirtingų žanrų muzika. |
|  | Tarptautinė mokytojų diena | 2017-10-05 | Renginys | | 8 klasių mokiniai | Klasių vadovės | Mokiniai tradiciškai sveikina mokytojus. |
|  | Solidarumo bėgimas, skirtas Tarptautinei skurdo mažinimo dienai paminėti. | 2017 - 10 | Mokyklos stadionas | | Mokyklos mokiniai  Bendruomenė | Kūno kultūros mokytojai | Mokiniai pagerbs bado aukas ir atkreips dėmesį į skurdžiausiai gyvenančius pasaulio žmones. |
|  | Pasaulinės mokslo dienos taikai ir vystymui minėjimas: stendai apie didžiausius mokslo pasiekimus, Nobelio premijos laureatus. **Svečias – buvęs mokinys** | 2017-11-10 | Mokyklos erdvė | | 5-8 klasių mokiniai | Mokytojai dalykininkai,  klasių vadovai | Mokiniai įprasmins mokymosi pasiekimų reikšmę pasaulio kontekste |
|  | Pasaulinės Tolerancijos dienos minėjimas - akcija | 2017-11-16 | Mokyklos erdvės | | 1-8 klasių mokiniai | V.Acė, A.Reinikovienė, E.Vaitenkienė, L.Motiejūnienė,  1-8 klasių vadovės | Mokiniai prisimins tolerancijos reikšmę kasdieniame gyvenime; |
|  | Stendinis pranešimas, skirtas Tarptautinei kovos su smurtu prieš moteris dienai  Merginų sporto estafetės | 2017-11-24 | Mokyklos Ia foje  Sporto salė | | 7-8 klasių mokiniai | Pagalbos mokiniui specialistės  Kūno kultūros mokytojos | Mokiniai atkreips dėmesį į smurto prieš moteris problemą bei pademonstruos, kad esama daug žmonių, kurie pasirenka gyvenimą be smurto ir skatina kitus sekti jų pavyzdžiu. |
|  | Renginiai, skirti Pasaulinei AIDS dienai:  -plakatų ir piešinių konkursas,  - ŽIV/AIDS prevencijos programa integruojama į klasės vadovo, dorinio ugdymo ir visų dalykų pamokas. | 2017-12-01 | Mokyklos erdvės | | 5-8 klasių mokiniai | 1-8 klasių vadovai, kūno kultūros mokytojos, L.Motiejūnienė, MT, sveikatos priežiūros specialistė | Mokiniai pagilins žinias apie sergančių AIDS ir nešiojančių ŽIV Lietuvoje statistiką, supras, kaip svarbu saugotis ir apsaugoti kitus |
|  | Stendai ir iliustracijos, skirtos Tarptautinei žmogaus teisių dienai, diskusija su svečiu | 2017-12-11 | Mokyklos erdvės | | 1-8 klasių mokiniai, | A.Kvederaitienė,  MT | Mokiniai prisimins ir puoselės pagrindines žmonių teises |
|  | Diskusijos klasių valandėlių metu, sporto viktorinos, skirtos Tarptautinei žmonių su negalia dienai | 2017- 12- 11 | Mokyklos erdvės | | 5-8 klasių mokiniai | 1-8 klasių vadovai, kūno kultūros mokytojos, MT | Mokiniai supras, kad žmonės su negalia gali sėkmingai integruotis į visuomenę |
|  | Renginiai, skirti tarptautinei holokausto aukų atminimo dienai | 2018-01-26 | Kabinetai | | 5-8 klasių mokiniai | A.Kvederaitienė  Pakviestas svečias | Mokiniai bus skatinami skleisti tolerancijos idėjas ir ugdyti nepakantumą antisemitizmui. |
|  | Tarpmokyklinis baudų metimo konkursas, skirtas Vasario 16-ajai, su tėvų komandomis | 2018-02-15 | Mokyklos sporto salė | | 7-8 klasių mokiniai  Tėvai | V.Jurkevičienė | Sustiprės bendravimas tarp mikrorajono mokyklų mokinių |
|  | Viktorina, skirta Tarptautinei gimtosios kalbos dienai | 2018-02-20 | Mokyklos aktų salė | | 5-10 klasių mokiniai, | Lietuvių kalbos mokytojai | Mokiniai pagilins žinias apie lietuvių kalbą. |
|  | Prevencinio švietimo akcijos „Savaitė be patyčių“, „Laisvė apsikabinti“, „Šypsena“ | 2018-03 | Mokyklos erdvės | | 1-8 klasių mokiniai | V.Acė, A.Reinikovienė, E.Vaitenkienė, L.Motiejūnienė, MT | Pagarbos vienas kitam skatinimas |
|  | Stendinis pranešimas, skirtas tarptautinei moterų dienai, pokalbiai klasių valandėlėse apie pagarbą moterims | 2018-03-05 | Mokyklos erdvės | | 1-8 klasių mokiniai | 1-8 klasių vadovės | Sukurtas stendas apie šventės istoriją, moterų vaidmenį istorijoje, pristatyta pasirinktos garsios moters veikla ir gyvenimas. |
|  | Raiškaus skaitymo įvairiomis kalbomis ir vertimų konkursas, skirtas pasaulinei poezijos dienai. Savos poezijos apie mokyklą konkursas, **skirtas mokyklos 45-ečiui** | 2018-03-20 | Mokyklos aktų salė | | 5-8 klasių mokiniai | Lietuvių kalbos ir užsienio kalbų mokytojos | Mokiniai raiškiai skaitys pasirinktus eilėraščius, pristatys pasirinkto eilėraščio vertimą. Klasė sukurs eilėraštį apie save ar mokyklą. |
|  | Renginiai, skirti Pasaulinei vandens dienai:  - tęstinis projektas „Vanduo – gyvybės šaltinis“,  - klasių valandėlės apie saugų elgesį prie vandens telkinių,  - paskaita apie vandens naudą žmogui | 2018-03-26 | Mokyklos erdvės | | 1-8 klasių mokiniai | 1-8 klasių vadovai,  V.Domatienė,  pakviestas svečias | Mokiniai supras, kad pakankamas geros kokybės vandens kiekis yra pagrindinė sąlyga žmonių sveikatai ir pasaulio ekosistemų gerovei užtikrinti bei vienas pagrindinių socialinio ir ekonominio vystymosi veiksnių.  Pakartos saugaus elgesio prie vandens telkinių įgūdžius |
|  | Konferencija „Žmogaus teisių ugdymas Unesco mokyklose“ | 2018-04 mėn |  | | Kauno Dainavos, Alytaus Dzūkijos, Kauno generolo P.Plechavičiaus kadetų mokyklų.... 6-8 klasių mokiniai | MT, darbo grupės nariai | Sustiprės bendravimas tarp Unesco mokyklų mokinių |
|  | Renginiai, skirti Pasaulinei knygos ir autorių teisių dienai:  - ekskursijos į bibliotekas, - Mokiniai paruoš skaidres apie pasirinktus autorius. Labiausiai patikusių knygų iliustracijų paroda. | 2018-04-23 | Mokyklos, Saulėtekio biblioteka,  Mokyklos aktų salė | | 3-8 klasių mokiniai | 3-8 klasių vadovai,  lietuvių kalbos mokytojai, bibliotekininkės | Mokiniai susipažins su žymiais Lietuvos rašytojais, sudarys savo klasės skaitomiausių knygų sąrašus, iliustruos įdomiausią knygą, paruoš stendus. |
|  | Tarptautinis mokinių, pedagogų ir visuomenės sveikatos priežiūros specialistų konkursas „Sveikuolių sveikuoliai“ |  | Gedimino sporto ir sveikatingumo vidurinė mokykla | | 6-8 klasių mokinių komanda | V.Domatienė,  sveikatos priežiūros specialistė | Sveikos gyvensenos skatinimas |
|  | 5-8 klasių laikraščių pristatymas, skirtas Pasaulinei spaudos laisvės dienai, pamokos – diskusijos. **Laikraštis apie mokyklos gyvenimą ir mokyklą, skirtas mokyklos 45-ečiui** | 2018-05-03 | Mokyklos fojė | | 5-8 klasių mokiniai | klasių vadovai,  lietuvių kalbos mokytojos, | Skatins mokinius plėtoti iniciatyvas už spaudos laisvę, įvertinti jos būklę, apmąstyti žurnalistų darbą metodų ir profesinės etikos aspektu. Bus sukurti stendai su klasių sienlaikraščiais. Mokiniai geriau pažins Lietuvos spaudos istoriją |
|  | Klasių valandėlės tarpkultūrinio ugdymo klausimais. | 2018-05-21 | Kabinetai | | 1-8 klasių mokiniai | Klasių vadovai | Mokiniai susipažins su tarpkultūrinio ugdymo principais, aptars kultūrų įvairovę. |
|  | Teminės klasių valandėlės, tėvų dalyvavimas diskusijose |  |  | | 1-8 klasių mokiniai | 1-8 klasių vadovai,  Pagalbos mokiniui specialistės | Suteikti mokiniams pakankamai žinių, kurios padėtų apsaugoti save ir artimuosius nuo itin sveikatai pavojingų ligų, skatinti sveiką gyvenseną ir sportą |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_